Sedmikrásky
Tratinčice (češki Sedmikrásky) čehoslovački je art film iz 1966. koji je režirala i napisala Věra Chytilová. Glavne uloge tumače Jitka Cerhová, Ivana Karbanová, Marie Češková, Jiřina Myšková i Marcela Březinová. Poznat je po avangardnom stilu koji je prikazan u obliku crne komedije bez čvrste radnje, iako se glavna okosnica odvija oko dvije tinejdžerke, koje se obje zovu Marie, a koje izvode čudne podvale iz zabave ili dosade.

Tratinčice su objavljene dvije godine prije praškog proljeća te su zbog sumnje da prikazuje raskalašenu mladež zabranjene od čehoslovačkih vlasti. Režiserka Chytilová je dobila zabranu snimanja sve do 1975. Usprkos tome, Tratinčice su postale kultni film te se danas zbog svojeg inovativnog stila i anarhije smatraju jednim od značajnih doprinosa češkog novog vala.

Glavne uloge
 Jitka Cerhová - Marie I
 Ivana Karbanová - Marie II
 Marie Češková
 Jiřina Myšková
 Marcela Březinová
 Julius Albert - Muškarac u gradu
 Dr. Oldrich Hora
 Jan Klusák
 Josef Konicek
 Jaromír Vomácka

Recenzije
Recenzija časopisa Variety je hvalila film:
"Dvije šašave tinejdžerke su središte radnje ovog iznimno smiješnog, dosjetljivog i stručno sastavljenog filma. Djevojke izgleda žele živjeti od muškaraca, i nemaju veza sa društvom. Režiserka Vera Chytilova ih prikazuje kao uzaludne pobunjenike ili ništarije koji se, izgleda, nikako ne mogu uklopiti u život. Ovim drugim cjelovečernjim ostvarenjem, Chytilova kao da prisluškuje rane nijeme komedije i prikazuje nevjerojatnu kontrolu filmskog jezika, specijalnih efekata i vizualnih šala. Dvije djevojke se na početku filma prikazuju kao dvije lutke koje sjede na plaži... Boja je suptilna, ugodna, sa inventivnim specijalnim efektima koji pomažu u ostvarivanju ugođaja i atmosfere."

Izvori

Vanjske poveznice 
 
 DVD izdanje filma 2009.
 

Čehoslovački filmovi
Filmske komedije
Filmovi 1966.
Art filmovi
Authority control 2